**GALERIJA IZVORNE UMJESTNOSTI**

**Z L A T A R**

KLASA: 400-01/22-01/01

URBROJ: 2140-07-380-22-1

Zlatar, 15. prosinca 2022.

Sukladno članku 15. Zakona o javnoj nabavi („Narodne novine“ broj 120/16), vršiteljica dužnosti ravnatelja Galerije izvorne umjetnosti Zlatar dana 15. prosinca 2022. godine donosi

**PRAVILNIK O JEDNOSTAVNOJ NABAVI**

PREDMET

 Članak 1.

U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, uzimajući u obzir mogućnost primjene elektroničkih sredstava komunikacije, ovim se Pravilnikom uređuje postupak koji prethodi stvaranju ugovornih odnosa za nabavu robe, radova i/ili usluga, procijenjene vrijednosti do 26.540,00 EUR za nabavu roba i usluga odnosno 66.360,00 EUR za nabavu radova (u daljnjem tekstu: jednostavna nabava) za koje sukladno članku 12. Zakona o javnoj nabavi („Narodne novine“ broj 120/16 - u daljnjem tekstu: ZJN 2016) ne postoji obveza provedbe postupka javne nabave.

Procijenjena vrijednost nabave je vrijednost bez PDV –a.

SPREČAVANJE SUKOBA INTERESA

Članak 2.

O sukobu interesa na odgovarajući se način primjenjuju odredbe poglavlja 8. ZJN 2016.

POKRETANJE POSTUPKA

Članak 3.

Pripremu i provedbu postupka bagatelne nabave provodi ravnatelj Galerije izvorne umjetnosti Zlatar.

PROVEDBA POSTUPKA JEDNOSTAVNE NABAVE PROCIJENJENE VRIJEDNOSTI MANJE OD 663,00 EUR

Članak 4.

Nabavu roba, radova i usluga procijenjene vrijednosti jednako ili manje od 663,00 EUR (bez PDV – a) obavljat će se po potrebi plaćanjem u gotovini na temelju ispostavljenog računa. Nabavu roba, radova i usluga procijenjene vrijednosti (bez PDV –a) veće od 663,00 EUR, a manje od 2.654,00 EUR, Naručitelj provodi izdavanjem narudžbenice jednom gospodarskom subjektu.

Narudžbenica obavezno sadrži podatke o izdavatelju narudžbenice; vrsti roba/ radova/ usluga koje se nabavljaju uz detaljnu specifikaciju jedinica mjere, količina, jediničnih cijena te ukupnih cijena, roku i mjestu isporuke, načinu i roku plaćanja te gospodarskom subjektu – dobavljaču.

Narudžbenicu potpisuje (odobrava nabavu) ravnatelj.

Za nabavu usluga iz stavka 1. ovoga članka obvezan je ugovor u slučajevima kada se nabavljaju intelektualne i osobne usluge.

PROVEDBA POSTUPKA JEDNOSTAVNE NABAVE PROCIJENJENE VRIJEDNOSTI JEDNAKE ILI VEĆE OD 5.000,00 KUNA

Članak 5.

Nabavu roba, radova i usluga procijenjene vrijednosti od 663,00 EUR do 26.540,00 EUR za robu i usluge, odnosno 66.360,00 EUR za radove Galerija izvorne umjetnosti Zlatar provodi pozivom za dostavu ponuda od najmanje tri (3) gospodarska subjekta.

Iznimno, ovisno o prirodi predmeta nabave i razini tržišnog natjecanja, poziv za dostavu ponuda može se uputiti samo jednom (1) gospodarskom subjektu.

Poziv za dostavu ponuda upućuje se na način koji omogućuje dokazivanje da je isti zaprimljen od strane gospodarskog subjekta ( dostavnica, povratnica, izvješće o uspješnom slanju telefaksom, potvrda e-mailom i sl. ).

Poziv za dostavu ponuda mora sadržavati: naziv naručitelja, opis predmeta nabave, procijenjenu vrijednost nabave, kriterij za odabir ponude, rok za dostavu ponude (datum i vrijeme), način dostavljanja ponuda, adresu na koju se ponude dostavljaju, adresu na kojoj se može preuzeti dodatna dokumentacija ako je potrebno, kontakt osobu, broj telefona i adresu elektroničke pošte.

Pozivu na dostavu ponuda prilaže se Dokumentacija u kojoj su definirani svi traženi uvjeti i dokazi sposobnosti te Troškovnik ili Projektni zadatak.

Rok za dostavu ponuda ne smije biti kraći od 5 (pet) dana od dana dostave poziva na dostavu ponuda.

Članak 6.

Ravnatelj Galerije izvorne umjetnosti provest će postupak otvaranja, pregleda i ocjene pristiglih ponuda i o istome sastaviti zapisnik.

Otvaranje ponuda nije javno.

Ravnatelj Galerije izvorne umjetnosti će na osnovi rezultata otvaranja, pregleda i ocjene ponuda donijeti Odluku o prihvaćanju najpovoljnije ponude ili Odluku o poništenju postupka jednostavne nabave i poslati svakom ponuditelju.

S odabranim najpovoljnijim ponuditeljem Ravnatelj će sklopiti ugovor uz uvjet da je za nabavu roba, radova i usluga procijenjene vrijednosti veće od 2.654,46 EUR dobivena prethodna pisana suglasnost osnivača Galerije izvorne umjetnosti.

Članak 7.

Ovaj Pravilnik stupa na snagu 01. siječnja 2023. godine, a biti će objavljena na web stranici Grada Zlatara [www.zlatar.hr](http://www.zlatar.hr).

Stupanjem na snagu ovog Pravilnika, prestaje važiti Pravilnik o jednostavnoj nabavi, KLASA: 400-01/20-01/01, URBROJ: 2211/01-380-21-1, od 19. siječnja 2020. godine.

Vršiteljica dužnosti ravnatelja

Božena Slunjski